- Grafika bilan ishlash - 1-ma’ruza: Dasturiy vositalar va ularning tasnifi

|
1-ma’ruza: Dasturiy vositalar va ularning tasnifi
|
bet | 8/11 | Sana | 19.09.2024 | Hajmi | 0,5 Mb. | | #271627 |
Bog'liq 1-Ma\'ruza- Grafika bilan ishlash;
- Ovoz bilan ishlash;
- Integratsiyalashgan muhitda ishlash;
- O‘rgatuvchi dasturlarni yaratish metodikasini egallash.
Odatda o‘rgatuvchi multimediali dasturiy vositalar yaratish bilan kompyuter dasturchilari shug‘ullanadilar. Ammo bu dasturchilar o‘zlari yaratayotgan mahsulot sifati bo‘yicha yetarli bilimga ega bo‘lsalarda, ko‘p hollarda o‘qitish metodikasini yetarlicha o‘zlashtirmagan bo‘lishlari mumkin. Bu esa o‘rgatuvchi dasturiy vositaning metodik talablarga to‘liq javob berishini ta’minlay olmaydi. Shu sababdan, dasturiy multimedia mahsulotlarni yarata olish malakasini shakllantirishda ko‘p bosqichli tayyorgarlikni amalga oshirish zarur.
Tayyorgarlikning birinchi bosqichi - Ushbu tayyorgarlikning dastlabki bosqichi informatika fanini o‘rganish bilan bog‘liq bo‘lib, informatikaning umumiy asoslarini o‘rganish ommabop dasturlar bilan tanishishni ta’minlaydi. Boshlang‘ich bosqichda albatta MS Windows qobig‘i va MS Office dasturiy paketi o‘rganilishi lozim. Bu dasturlarni o‘zlashtirish zamonaviy axborot texnologiyalaridan foydalanishning dastlabki qo‘nikmalarini shakllantiradi. Bunda grafik qobiqlar bilan ishlash ko‘nikmasining shakllanishi oddiy va tushunarli dasturlar kompyuter texnologiyalarining amaliy metodlarini o‘rganishni dastlabki bosqichida muhim ahamiyat kasb etadi. MS Office komponentlari ma’lum ma’noda universal sanalgani uchun talabalarni axborot texnologiyalarini o‘zlashtirishlarida mustahkam asos bo‘ladi.
Tayyorgarlikning ikkinchi bosqichi – grafika dasturlari bilan ishlashga o‘rganishdan iborat. Bu bosqich grafikaning turlariga mos ravishda bir qancha kichik bosqichlarga bo‘linadi:
rastrli;
vektorli;
uch o‘lchamli;
animatsiyali.
Birinchi bosqichdagi kabi grafikani o‘rganishni eng ommaviy dasturlardan boshlash kerak. Adobe PhotoShop rastrli grafika dasturlari orasida keng ommalashgan bo‘lib, bu dasturda rastrli rasmlar bilan ishlashning samarali metodlari mujassamlashgan. Bundan tashqari, mazkur dasturning oxirgi versiyalari vektorli jarayonlarning ma’lum bir imkoniyatlariga ega.
Ommaviyligi jihatdan Corel Draw dasturi ham keng tarqalgan. Adobe firmasining yanada sodda dasturlaridan biri – Illustrator sanaladi. Bu ikki dastur vektor grafikasining keng imkoniyatli vositasini tashkil qiladi. Vektorli dasturlar turli grafiklarni va chizmalarni yaratish, tahrirlash uchun samarali vositalardir.
Uch o‘lchamli grafika umumiy dasturning majburiy qismiga kirishi shart emas, chunki u faqat real ob’ektlarni modellashtirishda ishlatiladi. Ammo, 3D ni o‘rganishni aniq va tabiiy fanlar yo‘nalishlari bo‘yicha o‘qituvchilar tayyorlash ta’lim mazmuniga kiritishni tavsiya etish mumkin. Eng ko‘p tarqalgan uch o‘lchamli redaktorlar sifatida 3D Studio Max va Maya larni qarash mumkin. Ular uncha murakkab bo‘lmagan interfeysga ega. Rastrli va vektorli grafika bilan ishlash bilimlariga ega bo‘lib, uch o‘lchamli grafikada ishlash ko‘nikmasini tezda o‘zlashtirish mumkin.
Animatsiyali grafikani yaratishni bir-biriga yaqin interfeysga ega yuqorida keltirilgan dasturlarda amalga oshirish imkoniyati mavjud. Ular asosan grafika turlari bilan farqlanadi: rastrli grafika uchun Adobe ImageReady , vektorli grafika uchun – Corel DRAW, uch o‘lchamli grafika uchun esa – 3D Studio Max o‘rinlidir
|
| |